***Харолд 220420***

**Досыңызға бере алатын ең жақсы сый**

***"Иеміз Иса Мәсіхтің Әкесі Құдай мадақталсын! Құдай — қайырымды Әкеміз, жұбаныш пен жігер атаулының бастауы. 4Ол бізді барлық азаптарымызда жұбатып, жігерлендіреді. Осылай Құдайдың өзімізді жігерлендірген жұбанышымен біз де әр түрлі қайғы-қасірет шегіп жүргендерді жігерлендіре аламыз."***

***(Қорынттықт. 2-хат 1:3-4)***

Досымыз қиын бір жағдайға түскенде, біз қалай болса да, сол жағдай тез шешіліп кетсе екен дейміз. Біз көптеген жағдайларды түзете алмаймыз, бірақ әдетте қиын жағдайға түскенде, біз немесе өзімізді әлсіз сезініп, сол жағдай туралы сөйлеспеуді жөн көреміз, немесе, «бұған жақсы бір себебі бар шығар» немесе «бәрі жақсы болады» деген сияқты сөздерге жүгінеміз. Ия, шынымен де бұл нәрселер рас шығар, бірақ олар бзіге жұбаныш бере алмайды.

Забур жырлары Құдайдың жұбанышын мейірімділікпен, панамен, жігермен теңестіреді (119:76, 91:2, 23:4). Пауыл Құдайдың бізге берген жұбанышымен басқаларды жұбата алатынымыз туралы жазған еді. Адамдарды Құдай сияқты жұбату дегеніміз - қиын кезде олардың жаңыннан табылу дегенді білдіреді. Сіз біреудің қайғысы туралы естіген кезде, оның қасында болып, оны жұбатуыңыз керек. Оның мәселесі кішкентай болсын, үлкен болсын, үнемі оның халін сұрап, қасында болу керек.

Жұбаныш - басқаларға өздерінің үлкен, беймаза эмоцияларын білдіруге қауіпсіздік сенімін береді. Жұбаныш - кейбір кеңес беруді қамтуы мүмкін, бірақ сұралған кеңес пен сұралмаған кеңестің арасында айырмашылық бар. Жұбаныш - біреудің ауыртпалықтарына ортақтасуды ұсынады. Сондай-ақ, тамақ жасап беру, бала күтімі және үй шаруалары сияқты мұқтаждықтармен көмектесу арқылы да қайғының жүгін жеңілдетуге болады. Ойлы, жүректен шыққан сөздер жұбаныш береді. Адаммен бірге күлу, жылау да жұбаныш болуы мүмкін. Жұбаныш тіпті үнсіз болуы да мүмкін.

Біз адамдарға Құдайдың уәделерін бере алмаймыз, бірақ Оның жұбанышын көрсете аламыз. Бүгінгі күні жаныңызда жұбанышқа мұқтаж адамдар бар ма?